
Parlamentul  României

Camera  Deputaţilor

Comisia pentru industrii si servicii

                                                                     Bucureşti, 07.12.2010





                                                 Nr.23/324/2010
AVIZ

asupra propunerii legislative privind taxa de solidaritate



În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru avizare cu propunerea legislativă privind taxa de solidaritate, transmisă cu adresa nr.P.l.x 688 din 22 noiembrie 2010 şi înregistrat cu nr.23/324/2010 din 25 noiembrie 2010.

Propunerea legislativă a fost respinsă de Senat în şedinţa din 16 noiembrie 2010.



Propunerea legislativă a fost avizată favorabil de Consiliul Legislativ, cu avizul nr.1044 din 16 august 2010, cu observaţii şi propuneri.



Consiliul Economic şi Social, cu avizul nr.470 din 24 august 2010, a avizat negativ această iniţiativă legislativă.

Guvernul României, cu actul nr.2379 din 10 septembrie 2010, a comunicat că nu susţine propunerea legislativă.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.



Propunerea legislativă are ca obiect de reglementare introducerea, pe o perioadă de trei ani, a unei taxe de solidaritate plătibilă de persoanele fizice, în vederea susţinerii şi protejării categoriilor de populaţie cele mai defavorizate de criza economică actuală.

Astfel, se doreşte ca persoanele fizice care deţin bunuri a căror valoare depăşeşte un anumit cuantum să achite o taxă din valoarea acestora, care se face venit la bugetul de stat.



Examinarea propunerii legislative a avut loc în şedinţa comisiei din data de 7 noiembrie 2010. 



În urma dezbaterilor, membrii comisiei au hotărât, cu majoritate de voturi, avizarea negativă a propunerii legislative.

Prin obiectul de reglementare şi conţinut, proiectul de lege face parte din categoria legilor ordinare.

PREŞEDINTE,
Iulian Iancu
Consilier parlamentar, 
Ioan Bivolaru
Şef cabinet, Monica Tudor

